text: Fodboldholdet formåede det som ishockeyspillerne ikke gjorde
  01 december 2016 kl. 21.58
  Esbjerg fb slog torsdag aften OB på udebane. Det blev til en smal 1-0-sejr.
  Brundbraget mellem Superligaens sidsteplads Esbjerg og nr. 12 OB faldt ud til vestjydernes fordel.
  Der blev ikke scoret i første halvleg.
  Til gengæld skulle kampen kun frem til det 51. spilleminut, før der kom mål på tavlen.
  Esbjerg fik tildelt straffe, som Jesper Jørgensen eksekverede. 1-0 til Esbjerg fb.
  Der blev ikke scoret yderligere i kampen. Dermed rykker Esbjerg fra sidstepladsen op på Superligaens 12.-plads. Med sine i alt 15 point har Esbjerg ét point mere end netop OB på 13.-pladsen, og to point ned til Superligaens nye bundprop, Viborg.
  SEJR!!!!!!!!! EfB vinder 1-0! #OBEfB #EfBdk #liveefb
  Man of the match for Esbjerg blev Jonas Jensen.
  Esbjergs næste kamp er hjemme på Blue Water Arena søndag klokken 16.00 mod Superligaens nummer to, Brøndby.
  
  